**Erik Naggum** (født 13. juni 1965, død 17. juni 2009 på Stovner i Oslo) var en programmerer som ble høyt anerkjent for sitt arbeid, særlig med SGML, Emacs og Lisp. Fra tidlig på 1990-tallet var han også en markant skikkelse i den norske nettdebatten.

Naggum gjorde vesentlige bidrag til RFC 1123, som definerer og diskuterer krav til Internett sin vertsprogramvare, så vel som RFC 2049 (MIME), som definerer overføring av elektronisk informasjon i ulike binære formater via e-post.

I en avisartikkel i Dagbladet den 9. januar 1999 ble han intervjuet om sin aggressive og konfronterende debattstil på Usenet. Naggum uttalte senere om sitt motto: *«Noen mennesker er ikke stort mer enn flokkdyr, som rotter seg sammen når verden blir ubehagelig … jeg er ikke en av dem. Hvis jeg hadde et motto, ville det trolig være: **Flokken der borte, jeg her.**»*

Hans tidlige død skyldtes en indre blødning forårsaket av ulcerøs kolitt, som han ble diagnostisert med ca. 15 år før.

Arbeid og verv
--------------

### SGML

Naggum var leder for SGML SIGhyper, en interessegruppe for hypertekst og multimedia (se HyTime). Hans tekniske kommentarer til ISO 8879:1986, tilgjengelig i arkivene til comp.text.sgml, ble høyt verdsatt, både på grunn av sin høye kvalitet og sitt store volum. Senere tok han avstand fra SGML – spesielt XML – og kritiserte det han mente var galt med dem.

### Lisp

I artikkelen «The Long, Painful History of Time» beskriver Naggum hvordan begrepet universell tid og tidssoner kan håndteres bedre i Lisp-kode.

Naggum i Berkeley, CA, 1998
### Usenet

Naggum bidro med et enormt antall postinger på Usenet. 14 300 postinger er arkivert, men i mange tilfeller brukte Naggum «X-No-Archive»-headeren, hvilket innebærer at en rekke tjenester (f.eks. Google) ikke arkiverer postingen.

I en kampanje mot spekulativ journalistikk startet Naggum en vaktbikkje-gruppe på nettet i 1995, som prøvde å få journalist Jan Gunnar Furuly sparket fra Aftenposten etter en sensasjonalistisk historie om hvordan IRC-kanaler ble brukt til å spre barnepornografi.

### Emacs

Naggum bidro til den frie teksteditoren Emacs i nesten et tiår.

### Standardiseringsarbeid

#### IEEE

Han var medlem av arbeidsgruppen POSIX.1-2008 / IEEE Std 1003,1 til 2008 og «The Open Group Technical Standard Base Specifications, Issue 7».

#### IETF

Han er oppført som vesentlig bidragsyter i RFC 1123. Han bidro til å fastsette som et krav at e-post på Internett skal inneholde firesifret representasjon av årstall, og dermed unngå Y2K-problemer.

Kontroverser
------------

Naggum var svært kontroversiell. Når han var lidenskapelig om noe – hvilket han var om mange ting – argumenterte han ivrig og ofte krasst for sine synspunkter. Et eksempel er hans kritikk av XML som et defekt markeringsspråk .

Naggum anså Lisp for å være mer eller mindre det eneste fornuftige programmeringsspråket. Han foraktet språket Perl, og anså det for å være et problem snarere enn en løsning. Han mislikte også C++, dog ikke like mye. Han uttalte likevel at C++ er så komplisert og omfattende at bare ca. «5 personer i verden virkelig forstår det».

Flere ganger uttalte Naggum at dumhet – eller rettere sagt, den manglende viljen hos enkeltpersoner til å tilegne seg kunnskap om et emne, argument eller til å lese andres argumenter med et åpent sinn – var nærmest en kriminell handling. Han var kjent for sine polemiske utfall mot tilsynelatende forsettlig uvitende personer. Mye av det han skrev var så fullt av sarkasme og ironi at det tidvis kunne være vanskelig å forstå hva han virkelig mente, og hva som bare var overdrivelser for å understreke et poeng. Han brukte ofte bilder og metaforer på måter som andre hadde vanskelig for ikke å bli distrahert og/eller støtt av.

Naggum ignorerte tradisjonell grammatikk når han så funksjonelle grunner til å gjøre det; i elektroniske meldinger begynte han, i mange år, setninger med små bokstaver for å gjøre dem lettere å lese (samt raskere å skrive).[] I senere tid gjorde han også bruk av digitale signaturer.

Referanser
----------

1. ↑  Neset, Tore (June 22, 2009), «Han startet den norske nettdebatten», *ITavisen*, arkivert fra originalen on juni 25, 2009,
2. 1 2  R. Braden, red. (October 1989), *Requirements for Internet Hosts – Application and Support*, IETF,
3. ↑   *Multipurpose Internet Mail Extensions*, arkivert fra originalen on 13. mai 2009, besøkt 2011-03-22
4. ↑  Neset, Tore (January 9, 1999), «Kranglefant på nettet», *Dagbladet*,
5. ↑
6. ↑
7. ↑
8. ↑
9. ↑   Lasica, J.D (November 1996), «Net gain – future of news media on the Internet», *American Journalism Review* (University of Maryland), besøkt 15. april 2021
10. ↑  Hetland, Per (2002), «Unmasking the Net – When Technology Communication Turns to the Public», *Nordicom Review* **1**: 109–124, ISSN 0349–6244, arkivert fra originalen on 2011-06-12,   «Arkivert kopi» (PDF). Arkivert fra originalen (PDF) 12. juni 2011. Besøkt 22. mars 2011.
11. ↑  «I have contributed to GNU Emacs just short of a decade […]»
12. ↑   Usenet-posting on Perl
13. ↑
14. ↑  Øverbye, Morten (October 3, 1997), «Stem på Internetts viktigste nordmann», *Digi.no*,

Eksterne lenker
---------------

|  |  |
| --- | --- |
|  | (en) Wikiquote: Erik Naggum – sitater |

* Erik Naggum Arkivert 25. juni 2009 hos Wayback Machine. av Hogne Bø Pettersen
* Erik Naggum in memoriam av Pernille Nylehn
* Erik Naggum, R.I.P. av Kent Pitman
* Erik Naggum, R.I.P. av Tim Bray
* Who was Erik Naggum? av Thomas Hansen
* Minneord om Erik Naggum Arkivert 4. april 2011 hos Wayback Machine. av Thomas Gramstad
* Erik Naggum, 1965-2009 RIP av Ruben Olsen
* RIP Erik Naggum (1965–2009) av Rolf Marvin Bøe Lindgren
* Arkiv av Erik Naggums innlegg i comp.lang.lisp-nyhetsgruppen av Zachary Beane
* Erik Naggum: digital mausoleum – en e-postliste for organisering og tilgjengeliggjøring av tekster og dokumenter forfattet av Erik Naggum